NoViolet Bulawayo

NoViolet Bulawayo (Tsholotsho, Ipar Matabeleland, 1981eko urriaren 12a) Estatu Batuetan bizi den Zimbabweko idazlea da.

Ibilbidea eta lanak 
Jaiotzako izenez Elizabeth Zandile Tshele deritzo eta Zimbabwen jaio eta 18 urte arte han hazi zen, Bulawayo hirian. Gero, Ameriketako Estatu Batuetako Detroitera emigratu zuen izebarengana.  Bere izena aukeratu zuen hazi zen hiriaren eta bere amaren oroimenez, NoViolet izenak esan nahi du Violet-ekin ndebeleraz (no- aurrizkia eta amaren izena batzen dira).  AEBetan bere ikasketak Lizentziatura eta Arte Master batekin osatu zituen. Ondoren, sormen-idazketan masterra lortu zuen Cornell Unibertsitatean, Truman Capote Fellowship delako bekak lagunduta. 2012an Wallace Stegner Fellowship izeneko beste beka bat jaso zuen Stanford Unibertsitatean . 

2011ko Afrikako Idazkeraren Caine Saria jaso zuen Hitting Budapest (2010) ipuinagatik.  Hegoafrikako PEN Studzinsi sarirako izendatu zuten Snapshots (2009) ipuinagatik. Bulawayo "35 urtetik beherako 5"en artean bozkatu zuen National Book Award erakundeak Junot Díazen gomendioz.  We Need New Names eleberri autobiografikoa 2013ko Booker Prize sarirako hautatu zuten. Nobela berak Hemingway Fundazioaren PEN Saria jaso zuen 2014an.

Euskaratutako lanak 
2023a bitartean, euskaratuta dago Hitting Budapest, Jo dugu Budapest izenarekin, Xerezaderen Artxiboa podkastean entzungai, Mikel Elortzaren itzulpena medio.

Erreferentziak

Kanpo estekak 
 

Emakumea
1981eko jaiotzak
Zimbabwearrak
Ameriketako Estatu Batuetako immigranteak
Izengoitiak
Ipuin idazleak
Ameriketako Estatu Batuetako literatura
Ingelesezko literatura
XXI. mendeko literatura